Nacionalni mediji su se proteklih dana svojski trudili u naslovima objasniti tko je uopće taj što je Pamelu Anderson prozvao da širi specijalni rat protiv Hrvatske.

Lažima o 'Slobodnoj Dalmaciji' prvi čovjek splitskog HDZ-a dotaknuo je dno dna

Drama u splitskom HDZ-u: panično se traži krivac za pretrpljeni poraz, od insajderskog izvora doznajemo tko kome što zamjera; Na trenutke je bilo dramatično, Pedro se traži svuda, samo ne među njima​

Ljutiti Petar Škorić napao Pamelu Anderson, komentari njegovih virtualnih sljedbenika su u najmanju ruku gadljivi; Markovina: Fascinantna je ta opsjednutost hadezeovaca urotama

Pribjegavali su formulaciji "HDZ-ovac na kojeg se derao Ante Gotovina", ismijavali ga jer nije znao naći križ.

Ali, ovaj Duvnjak je puno više. Petar iz kuće Škorić, prvi od svoga imena, ravnatelj je Županijske uprave za ceste, saborski zastupnik uključen u šest odbora, predsjednik splitskog ogranka HDZ-a, gradski vijećnik Grada Splita i čovjek koji nedvojbeno ima problema u komunikaciji sa ženama.

Jer, nije njemu ovo s Pamelom bio prvi napad na inteligentne dame. Prije godinu i pol obrušio se na novinarku Maju Sever.

Koristeći muški rod, nazvao ju je "najboljim primjerom arogantnog i bahatog SDP-ova propagandista koji promovira propalu totalitarističku ideologiju", dodavši kako je "licemjerno da emisiju Hrvatska uživo uređuje osoba koja mrzi sve hrvatsko".

Iz tih riječi komunikolozi bi lako mogli zaključiti da je Petar osoba bujnog vokabulara. Gaji nevjerojatnu ljubav prema pravopisu, promišlja o stilskim značajkama napisanog. I ne bi se prevarili. Magistar je novinarstva, a ljudi koji ga znaju čitavog života iskreno su ponosni što je stekao visoko obrazovanje.

– Uvijek je bio loš učenik. Kroz čitavu i osnovnu i srednju školu. Zato smo se svi iznenadili kad smo vidjeli da se, eto, odjednom u njemu pobudila želja za učenjem i ko od šale je stekao tu titulu. Više od svega bih želio vidjeti taj njegov magistarski rad. Ako ga vi uspijete pronaći, slobodno mi pošaljite – zamolio nas je Škorićev dugogodišnji poznanik. Nažalost, nismo ga našli. Radova pod imenom Petra Škorića u internetskoj bazi Nacionalne sveučilišne knjižnice – nema.

Nemojte vi sad nešto prejudicirati, sasvim sigurno je da se radi o tehničkoj grešci.

Možda bi Petar volio da te diplome zapravo ni nema. Kočila ga je, tvrdi naš sugovornik, da zasjedne u prijestolje ravnatelja Županijske uprave za ceste, gdje je plaća 15.980 neto.

– On nije tehničke struke, nije građevinar. Zato nije ispunjavao uvjete natječaja, pa su se mijenjala pravila. Jedno vrijeme bio je i šef Državne uprave za zaštitu i spašavanje 112, onda je govorio da ga je politika s tog mjesta potjerala, a ja bih rekao da ga je politika tu i dovela – zaključuje dobro informiran izvor.

Nesretni Škorić, vidite, sad briše znoj čela dok obavlja tri državna posla. U Zagrebu i u Splitu. I uspijeva na svakome biti u radnom vremenu.

Svestran čovjek. Očito tu ima i genetike. Njegov brat, Mario Škorić, također je multitalentiran. Nakon što je godinama radio u banci, dobio je posao u državnoj tvrtki "Plovput", koja se bavi održavanjem svjetionika, a Petrova supruga Ana-Marija radi kao "zamjenica glavnog urednika web-portala Županije splitsko-dalmatinske". Prema podacima iz imovinske kartice, plaća za taj hvalevrijedan posao je 168.900 kuna i 76 lipa bruto, godišnje.

U domaćinstvo Škorićevih iz naših džepova mjesečno se slije i do 35 tisuća kuna. U popisu dodatnih prihoda, na koje ne plaća porez, Škorić navodi da prima još 1600 i 1500 kuna mjesečno različitih naknada.

No, to nije sve.

Prema podacima sa stranice Sabora, samo u prošloj godini za "dodatne troškove" Škoriću smo dali 110.367 kuna i 12 lipa. Tom cifrom upao je među rasipnije zastupnike.

Financirali smo mu čak i naknadu za život odvojen od supruge – ukupno 8417 kuna i 20 lipa.

Ne bilo nam teško, za stanarinu Škoriću dali smo 33.300 kuna, za režije 3573 kune, za noćenja po hotelima 13.541 kunu, za avionske karte 14.822 kune; na račun poreznih obveznika tukao je čak i javni prijevoz pa je tu otišlo 130 naših kuna, na cestarinu 4144, na auto 28.560 i na dnevnice još 3877 kuna.

Treba li se onda čuditi što Petar Škorić svim srcem, najiskrenije na svijetu, obožava Hrvatsku?